CELEX: 32009R0423
Language: bg
Date: 2009-05-21
Title: Регламент (ЕО) № 423/2009 на Комисията от 20 май 2009 година относно издаването на лицензии за внос на ориз в рамките на тарифните квоти, открити за подпериода на месец май 2009 г. с Регламент (ЕО) № 1529/2007

21.5.2009   
            
            
               BG
            
            
               Официален вестник на Европейския съюз
            
            
               L 125/67
            
         
      РЕГЛАМЕНТ (ЕО) № 423/2009 НА КОМИСИЯТА
   
   от 20 май 2009 година
   относно издаването на лицензии за внос на ориз в рамките на тарифните квоти, открити за подпериода на месец май 2009 г. с Регламент (ЕО) № 1529/2007
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1529/2007 на Комисията от 21 декември 2007 г. за откриване и управление на квотите за внос на ориз с произход от държавите от АКТБ, които са част от региона Карибски форум (Cariforum), и от отвъдморските страни и територии (ОСТ) за 2008 и 2009 година (2), и по-специално член 4, параграф 1 от него,
   като има предвид, че:
   
               (1)
            
            
               За 2009 г. с Регламент (ЕО) № 1529/2007 бяха открити и бе определен начинът на управление на годишна тарифна квота за внос на 250 000 тона ориз, изразена в еквивалент на олющен ориз, с произход от държавите от региона на Cariforum (пореден номер 09.4220), тарифна квота за внос на 25 000 тона ориз, изразена в еквивалент на олющен ориз, с произход от Нидерландските Антили и Аруба (пореден номер 09.4189) и тарифна квота за внос на 10 000 тона ориз, изразена в еквивалент на олющен ориз, с произход от най-слаборазвитите отвъдморски страни и територии (пореден номер 09.4190).
            
         
               (2)
            
            
               Подпериодът на месец май е вторият подпериод за тези квоти, предвидени в член 1, параграфи 1 и 2 от Регламент (ЕО) № 1529/2007.
            
         
               (3)
            
            
               От информацията, предоставена в съответствие с член 6, буква а) от Регламент (ЕО) № 1529/2007, следва, че за квотите с поредни номера 09.4220, 09.4189 и 09.4190 заявленията, подадени през първите седем дни на месец май 2009 г. в съответствие с член 2, параграф 1 от посочения регламент, се отнасят за количество в еквивалент на олющен ориз, по-малко от наличното.
            
         
               (4)
            
            
               Следва също да се определят за квотите с поредни номера 09.4220, 09.4189 и 09.4190 общите налични количества за следващия квотен подпериод в съответствие с член 4, параграф 1 от Регламент (ЕО) № 1529/2007,
            
         ПРИЕ НАСТОЯЩИЯ РЕГЛАМЕНТ:
   Член 1
   Общите налични количества в рамките на квотите с поредни номера 09.4220, 09.4189 и 09.4190, посочени в Регламент (ЕО) № 1529/2007, за следващия подпериод на тарифната квота са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 май 2009 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 348, 31.12.2007 г., стр. 155.
   
      ПРИЛОЖЕНИЕ
      
         Количества за разпределение за подпериода на месец май 2009 г. и налични количества за следващия подпериод в изпълнение на Регламент (ЕО) № 1529/2007
      
      
                  Произход/продукт
               
               
                  Пореден номер
               
               
                  Коефициент на разпределение за подпериода на месец май 2009 г.
               
               
                  Общи налични количества за подпериода на месец септември 2009 г. (в kg)
               
            
                  Държави от региона на Cariforum (член 1, параграф 1, буква б) от Регламент (ЕО) № 1529/2007)
                  
                              —
                           
                           
                              код по КН 1006, с изключение на код по КН 1006 10 10
                           
                        
               
                  09.4220
               
               
                  — (2)
                  
               
               
                  130 197 633
               
            
                  ОСТ (член 1, параграф 2, букви а) и б) от Регламент (ЕО) № 1529/2007
                  
                              —
                           
                           
                              код по КН 1006
                           
                        
               
                   
               
               
                   
               
               
                   
               
            
                  
                              а)
                           
                           
                              Нидерландски Антили и Аруба:
                           
                        
               
                  09.4189
               
               
                  — (2)
                  
               
               
                  21 500 000
               
            
                  
                              б)
                           
                           
                              най-слаборазвити ОСТ:
                           
                        
               
                  09.4190
               
               
                  — (1)
                  
               
               
                  10 000 000
               
            
         (1)  За този подпериод не се прилага коефициент на разпределение: Комисията не е получила заявления за лицензии.
      
         (2)  Подадените заявления се отнасят за количества, по-малки или равни на наличните количества: следователно всички заявления могат да бъдат приети.